《荆渚八月十五夜值雨寄同年李屿》
唐代·郑谷

共待辉光夜，翻成黯澹秋。正宜清路望，潜起滴阶愁。

棹倚袁宏渚，帘垂庾亮楼。桂无香实落，兰有露花休。

玉漏添萧索，金尊阻献酬。明年佳景在，相约向神州。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。